**RekryRaha**

RekryRaha on yrityksille ja yhdistyksille suunnattu kaupungin taloudellinen tuki, joka on tarkoitettu kaikkien riihimäkeläisten työttömien, ja vieraskielisten loppilaisten työttömien työnhakijoiden työllistämisen tukemiseen. RekryRahaa myönnetään hakemusten saapumisjärjestyksessä talousarvioon varattujen määrärahojen puitteissa alla mainittujen ehtojen mukaisesti.

**TYÖNANTAJA on tuen hakija**

* yritys tai yhdistys
* toimii Etelä-Hämeen työllisyysalueella (Riihimäki, Loppi, Hausjärvi, Janakkala)
* tekee työllistyjän kanssa työsopimuksen ja maksaa TES:n mukaisen palkan
* palkan tulee olla vähintään 931 euroa/ kk
* huolehtii ennakonpidätyksestä ym. lakisääteisistä työnantajavelvoitteista
* sopii kaupungin kanssa muiden tukimuotojen käytöstä työsuhteen aikana
* ilmoittaa kaupungille työsuhteen muutoksista mahd. aikaisessa vaiheessa

**TYÖLLISTYJÄ**

* kotikunta on Riihimäki, vieraskielisillä myös Loppi
* henkilö on työtön ja työnhaku on voimassa
* aiemmin myönnetyn taloudellisen tuen päättymisestä on kulunut 12 kk

**REKRYRAHA JAKSON KESTO**

* suosittelemme ensimmäisen RekryRahajakson pituudeksi 1–6 kk
* voidaan myöntää enintään 12 kk, riippuen siitä, kuinka pitkään jaksoon työllistyjä on oikeutettu
* **työllistyjä voi tarkistaa käytössä olevan kuukausimäärän olemalla yhteydessä** [**tyollisyyspalvelut@riihimaki.fi**](mailto:tyollisyyspalvelut@riihimaki.fi)

**REKRYRAHAN MÄÄRÄ**

* RekryRaha täydeltä työajalta on 1 000 e/kk, palkattomat poissaolot ja osa-aikatyö vaikuttavat tuen määrään vähentävästi
* ei myönnetä samanaikaisesti palkkatuen, rekrytointituen tai + 55 työllistämistuen kanssa
* voidaan myöntää myös oppisopimussuhteeseen

**HAKEMINEN**

* suositellaan hakemaan ennen työsuhteen alkua, viimeistään kuitenkin ennen työsuhteen päättymistä
* työnantaja ja työllistyjä täyttävät ja allekirjoittavat hakemuksen yhdessä
* hakemukseen ei tarvita liitteitä
* **hakemuksen lähetys sähköpostitse:** [**tyollisyyspalvelut@riihimaki.fi**](mailto:tyollisyyspalvelut@riihimaki.fi) **tai**

**osoitteella: RekryRaha, Riihimäen kaupunki, Työllisyyspalvelut, PL 125, 11101 Riihimäki**

* hakemuksen käsittelyaika on 1–2 viikkoa
* rahoitukselle voi hakea jatkoa enimmäisajan (12 kk) täyttymiseen asti
* päätös lähetetään työnantajalle ja työllistyjälle sähköisesti
* päätös on työnantajan osalta julkinen
* RekryRahan hakulomakkeet ja ohjeet: [www.riihimaki.fi/tyonantajat](http://www.riihimaki.fi/tyonantajat)

**LISÄTIEDOT**

**Työllisyysasiantuntija Mika Ågren, puh. 050 4644 837**

**Riihimäen kaupungin työllisyyspalvelut**

Autamme hakemusten tekemisessä ja vastaamme kaikkiin RekryRahaan liittyviin kysymyksiinne. Olemme käytettävissä mm. ehtojen selvittämisessä ja työllistettävän rekrytoimisessa. Erikseen sovittaessa tarjoamme työsuhteeseen valmennusta suomen, venäjän, ukrainan tai englannin kielellä.

**Kotoutumisasiantuntija Henri Hallanoro, puh. 040 6607 958**

**International House Riihimäki**

Tarjoamme vieraskielisille työllistyjille kielitukea ja heidän työnantajilleen työyhteisövalmennusta Riihimäellä ja Lopella. Vieraskielisten työllistyjien mahdollisesta kielituesta ja työyhteisön valmennuksesta on neuvoteltava etukäteen International House Riihimäen kanssa.

**Ole yhteydessä, mikäli kiinnostuit RekryRahan mahdollisuudesta!**

**Kaikki palvelumme ovat maksuttomia**